Награди Оскар (26-а церемония)
Двадесет и шестата церемония по връчване на филмовите награди „Оскар“ се провежда на 25 март 1954 година. На нея се връчват призове за най-добри постижения във филмовото изкуство за предходната 1953 година. За втора поредна година събитието е проведено едновременно в Лос Анджелис и Ню Йорк. Театъра на импресариото Александър Пантаджес – „РКО Пантаджес“ отново е домакин в Лос Анджелис, а Театър „NBC“ приема спектакъла в Ню Йорк. Водещи на събитието са Доналд О'Конър в Лос Анджелис и Фредрик Марч в Ню Йорк.